Baja (Vengrija)
Baja (veng. Baja) – miestas Vengrijos pietuose, Bač Kišūno medėje, Dunojaus kairiajame krante. 37,7 tūkst. gyventojų (2005 m.). Upių uostas. Keliai į Segedą, Bataseką, Somborą, Kečkemėtą. Tekstilės (vilnos), siuvimo, elektrotechnikos, medžio apdirbimo, popieriaus, chemijos, maisto pramonė, laivų statyba. Prekyba žemės ūkio produkcija. Turizmas, vandens sportas. Yra barokinė bažnyčia, pranciškonų vienuolynas.